تحمل اور برد باری بھی ان میں انتہا درجہ کی تھی،وہ جس رتبہ کے شخص تھے،اسلام میں ان کا جو اعزاز تھا،آنحضرتﷺ نے ان کے جو مناقب بیان فرمائے تھے،حامل نبوت کی بارگاہ میں ان کو جو تقرب حاصل تھا ،ان باتوں کا یہ اثر تھا کہ ہر شخص ان کو محبت اور عظمت کی نگاہ سے دیکھتا تھا ، لیکن حکومت امویہ کے چند حکام وعمال ایسے متکبر اور بانخوت تھے کہ اپنے جبروت اور سطوت کے سامنے کسی کی عظمت و بزرگی کو خاطر میں نہ لاتے تھے ، حجاج بن یوسف ان تمام متمردوں کا سرگروہ تھا ، اس نے حضرت انسؓ بن مالک کو ان الفاظ میں مخاطب کیا تھا اور حضرت انسؓ بن مالک نے جس حلم سے کام لیا تھا اس کا ذکر اوپر گذر چکا ہے ، اگر حضرت انسؓ کی بجائے کسی دوسرے شخص کے ساتھ یہ واقعہ پیش آتا تو بصرہ میں ایک قیامت بر پا ہوجاتی ۔
Entity: حجاج بن یوسف — Type: /person